Public procurement notice: Contract Award Notice
Published: 2024-10-28
Buyer: Kymenlaakson hyvinvointialue
Country: FI
Region: FI1B1
Contract type: Services
Procedure: Competitive dialogue
CPV classification: 85140000: Miscellaneous health services

Technical requirements: HANKINTAMENETTELY

Kyseessä on hankintalain liitteen E mukainen sosiaali- ja terveyspalveluhankinta, johon sovelletaan hankintalain 12 luvun säännöksiä ja lain 3 §:n mukaisia hankintojen yleisiä periaatteita. Hankinta toteutetaan kilpailullista neuvottelumenettelyä soveltuvin osin hyödyntäen jäljempänä esitetyin tarkennuksin. 

Kyseessä olevassa hankinnassa hankintayksikön tarpeita ei voida täyttää olemassa olevia ratkaisuja mukauttamatta, vaan neuvotteluja tarvitaan sen varmistamiseksi, että kyseinen palvelu vastaa hankintayksikön tarpeita. Kilpailullisen neuvottelumenettelyn tarkoituksena on neuvotella hankinta-asiakirjoissa asetetuista vaatimuksista ja ehdoista. Neuvotteluiden perusteella hankinta ei kuitenkaan voi muodostua olennaisesti muuksi kuin tässä osallistumispyynnössä ja sen liitteissä on esitetty. 

Hankintamenettelyyn osallistumisesta ei makseta ehdokkaille korvausta.

HANKINTAMENETTELYN VAIHEET JA ARVIOITU AIKATAULU

- Hankintayksikkö julkaisee hankintailmoituksen ja osallistumishakemuksen sähköisellä ilmoituskanavalla (HILMA)
- Hankintailmoitukseen ja osallistumispyyntöön liittyvät kysymykset lähetettävä 12.4.2024 klo 12:00 mennessä
- Hankintayksikkö vastaa saapuneisiin kysymyksiin arviolta viimeistään 16.4.2024
- Osallistumispyynnön jättöaika 25.04.2024 klo 9:00 mennessä, jonka jälkeen saapuneet osallistumishakemukset avataan ja vertaillaan
- Tarjoajien (enintään 3) valinta neuvottelumenettelyyn 29.4.2024
- Neuvottelukutsun ja alustavan tarjouspyynnön lähettäminen tarjoajille 29.4.2024
- Neuvotteluvaihe viikko 19-20  (6.-17.5.2024) neuvotteluille varataan alustavasti 3 tuntia/valittu tarjoaja
- Lopullisen tarjouspyynnön lähettäminen valituille tarjoajille viikolla 22
- Tarjousten jättäminen viikolla 23
- Tarjousten tarkastaminen ja vertailu viikolla 24
- Hankintapäätös ja tiedoksianto viikolla 25
- Hankintasopimuksen allekirjoitus heinäkuun 2024 aikana

Aikataulu ei sido hankintayksikköä ja siihen voi tulla olennaisiakin muutoksia. Neuvotteluihin valituille ilmoitetaan välipäätöksen jälkeen tarkentunut neuvotteluaikataulu neuvottelukutsun yhteydessä.

EHDOKKAIDEN VALINTA NEUVOTTELU- SEKÄ TARJOUSVAIHEESEEN

Hankintayksikkö valitsee osallistumispyynnön jättäneiden joukosta tarjoajat, joille lähetetään neuvottelukutsu sekä alustava tarjouspyyntö. Jokaisen tarjoajan on täytettävä hankintayksikön asettamat soveltuvuusvaatimukset. Ehdokkaat, jotka eivät täytä soveltuvuus- ja vähimmäisvaatimuksia, suljetaan pois tarjouskilpailusta. 

Jos vähimmäisvaatimukset täyttäviä tarjoajia on enemmän kuin kolme (3), niin hankintayksikkö vertailee osallistumishakemuksella pyydettyä laatukriteeriä. Tarjoaja voi saada laatuvertailussa enintään 15 pistettä. Kunkin tarjoajan pisteet asetetaan paremmuusjärjestykseen siten, että eniten pisteitä saanut tarjoaja on ensimmäisenä. Mikäli useammalla tarjoajalla on sama pistemäärä, niin valinta tehdään arpomalla. Neuvotteluihin valitaan kolme (3) eniten pisteitä saanutta ehdokasta. 

NEUVOTTELUVAIHE JA TARJOUSPYYNTÖ

Hankintayksikkö neuvottelee erikseen kunkin tarjoajan kanssa. Neuvottelujen kieli on suomi. Neuvottelujen kuluessa lopullista tarjouspyyntöä valmistellaan. Neuvottelujen tarkoituksena on saada tietoja, joiden perusteella voidaan laatia lopullinen tarjouspyyntö liitteineen. Neuvottelut voivat koskea kaikkia hankintaan liittyviä ratkaisuja ja ehtoja, lukuun ottamatta osallistumispyynnöllä ilmoitettuja hankinnan kohdetta koskevia ehdottomia vaatimuksia.
Hankinnan kohteena on ikääntyneen asiakaspolun suunnittelun, osaamisen vahvistamisen sekä jalkautuksen tuen mallien kehittämisessä tukeva palveluntuottaja. Hankinnalla edistetään kehittämistyötä, jonka tavoitteena on kehittää ja jalkauttaa kokonaisvaltainen, Kymenlaakson hyvinvointialueen toimialat ylittävä asiakaspolku iäkkään asiakkaan tarpeen mukaisiin palveluihin: päivystys, perustason osastohoito, kotiutusyksikkö, kotihoito ja kuntoutuspalvelut. Tuottavuushyöty koostuu kokonaisuudessaan siitä, että ikääntynyt on hänen tarvettaan vastaavassa palvelussa oikea-aikaisesti, jonka seurauksena muun muassa perusterveydenhuollon osastohoidosta sosiaalipalveluihin jonottavien potilaiden määrä laskee. Edellä mainittu kehittämistyö toteutetaan tiiviissä yhteistyössä Kymenlaakson hyvinvointialueen palveluiden sekä hankkeen projektikoordinaattorin kanssa.  

Hankkeen lopputuotoksena palveluntuottajan ja Kymenlaakson hyvinvointialueen palvelujen yhteistyönä on mallinnettu asiakaspolku ja siihen liittyvä osaaminen on implementoitu osaksi hyvinvointialueen palveluja. Palveluntuottaja toimii asiakaspolun kehittämisen lisäksi asiakasrajapinnassa tukemassa oman henkilöstömme arviointi- ja kuntoutusosaamisen vahvistumista päivittäisen työn toteutuksessa. Asiakaspolku ja sen vaatima osaaminen jää organisaation käyttöön hankinnan päätyttyä.


Winner: Lab-ammattikorkeakoulu Oy
Number of bids: 3